ФК Рилски спортист (Самоков)
Рилски спортист е български футболен клуб, основан през 1923 г. в град Самоков. Участва в Югозападната група на Трета аматьорска футболна лига.

В своята история клубът има 2 сезона в „А“ група и 25 сезона в „Б“ група. Участва за първи път в елитното ни първенство през 2002/03, когато завършва на последното 14-о място и изпада във втория ешелон. Второто участие на Рилски спортист в „А“ група е през сезон 2006/07, когато отново завършва на 14-о място (този път от 16 отбора) и пак изпада от дивизията.

История 

Рилски спортист възниква след поредица реорганизации на старите местни клубове Спортклуб, Бенковски и Левски. Като клуб Рилски спортист се появява през 1947 г. Две години по-късно през 1949 г. във връзка с реорганизацията на спорта в България на производствен принцип дружеството фактически се разпада на няколко доброволни спортни организации (ДСО). Основните от тях са Червено знаме, Динамо и Строител. През 1957 г. всички ДСО в Самоков са обединени в ДФС Рилски спортист. В 1985 г. на негова основа се образува едноименният футболен клуб, който започва да се развива самостоятелно.

През сезон 2001/02 Рилски спортист завършва на 1-во място в „Б“ група и за първи път в своята история печели правото да участва в елитната ни „А“ група. Не успява обаче да се задържи там след като записва само една победа от 26 мача през сезон 2002/03, завършвайки на последното 14-о място, и се завръща във втория ешелон.

През сезон 2005/06 Рилски спортист за втори път завършва на 1-во място в „Б“ група (тогава втора дивизия е разделена на Западна и Източна). Участието в „А“ група е малко по-успешно от дебютното – отборът записва 10 победи, но те не са достатъчни за да запази мястото си в дивизията. Рилецо завършва на 14-о място от общо 16 тима и отново изпада.

През сезон 2010/11 тимът играе в А окръжна група, тъй като не получава лиценз за Б група. От сезон 2011/12 тимът играе във В група.

Стадион 
Стадиона е разположен на ЮГ. Има два помощни терена. Лятото на 2009 се прави ремонт на помощното игрище. Стадион Искър е с капацитет 7200 седящщи места. Козирка която разполага с 200 места. Клетката за гости е с 500 места.

Известни футболисти

Ръководство 
Президент на отбора е Димитър Джоргов. През лятото на 2022 година Христо Крушарски става финансов деятел в отбора на скиорите.

Участия в „А“ груп 
 2 пъти

Участия в „Б“ група 
 25 пъти

Рилски спортист
Спорт в Самоков
Основани в България през 1923 година
ФК Рилски Спортист